ఉమరియ
మధ్యప్రదేశ్ రాష్ట్ర 51 జిల్లాలలో ఉమరియ జిల్లా (హిందీ:) ఒకటి. ఉమరియ పట్టణం జిల్లాకేంద్రంగా ఉంది. ఉమరియ జిల్లా షహ్డోల్ డివిషన్‌లో భాగంగా ఉంది. 23º38' నుండి 24º20' ఉత్తర అక్షాంశం మరియు 80º28' to 82º12'.తూర్పు రేఖాంశంలో ఉంది. 2011 గణాంకాలను అనుసరించి ... రాష్ట్ర జిల్లాలలో జనసంఖ్యాపరంగా ఉమరియ జిల్లా అధ్యధిక జనసంఖ్య కలిగిన జిల్లాలలో రెండవదిగా గుర్తించబడింది. మొదటి స్థానంలో హర్ద జిల్లా ఉంది.
జిల్లా వైశాల్యం 4548 చ.కి.మీ. జనసంఖ్య 515,963. ఉమరియా జిల్లా అరణ్యసంపద మరియు ఖనిజ సంపదతో సుసంపన్నమై ఉంది. బొగ్గుగనులు జిల్లాకు ప్రధాన ఆదాయపు వనరుగా ఉన్నాయి.
జిల్లాలో ప్రధానంగా బొగ్గు విరివిగా లభిస్తుంది. " సౌత్ ఈస్టర్న్ కోయల్ ఫీల్డ్స్ లిమిటెడ్ " జిల్లాలో 8 గనులను నిర్వహిస్తుంది. జిల్లాలో జ్ప్రముఖ " బంధవ్‌ఘర్ నేషనల్ పార్క్ " (తాలా) మరియు " సంజయ్ గాంధీ థత్మల్ పవర్ స్టేషను " (మంగ్థర్) ఉన్నాయి. గతంలో సౌత్ రేవా జిల్లాకు ఉమరియా కేంద్రంగా ఉండేది. తరువాత జిల్లా కేంద్రం బంధవ్‌గర్‌కు బదిలీ అయింది. ఇది షహ్డోల్‌కు 69కి.మీ దూరంలో ఉంది. పట్టణాన్ని కత్ని, రేవా, షహ్డోల్‌లతో రహదారి మార్గం అనుసంధానం చేస్తుంది. జిల్లా నుండి ఇతర పట్టణాలకు క్రమానుసార రైళ్ళు లభ్యం ఔతున్నాయి. 
ఉమరియా రైలు స్టేషను కత్ని- బిలాస్‌పూర్ రైలు మార్గంలో ఉంది. ఇది " సౌత్ ఈస్టర్న్ రైల్వేలో " భాగంగా ఉంది.
1988లో విభజనకు ముందు ఉమరియా షహ్‌డోల్‌ జిల్లాలో భాగంగా ఉండేది. ఉమరియా ప్రాంతాన్ని లోఢీ రాజపుత్రులు పాలించారు. నర్మదా నదీతీరంలో ఉన్న బర్మన్ ఘాట్ వద్ద లోఢీ రాజపుత్రులు ప్రఖ్యాతమైన " లక్ష్మీ నారాయణ " ఆలయం నిర్మించారు. నదికి ఉత్తరతీరంలో ఉన్న కరేలిలో మెట్లలో ఏనుగులు రావడానికి హాథీదర్వాజా పేరుతో బృహత్తరమైన ద్వారం నిర్మించారు. తరువాత రేవాకు చెందిన బఘేల్ రాజపుత్రులు లోఢీలను ఓడించి రాజ్యాన్ని స్వాధీనం చేసుకున్నారు. బంధవ్ఘర్ అరణ్యాలు మాహారాజుల వేటప్రాంతంగా సంరక్షించబడింది.2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో ఉమరియ జిల్లా ఒకటి అని గుర్తించింది. . బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న మధ్యప్రదేశ్ రాష్ట్ర 24 జిల్లాలలో ఈ జిల్లా ఒకటి.
ఉమరొయాలో బఘేలి భాష మాట్లాడే ప్రజల శాతం 72-91%. ఇది హిందీ భాషను పోలి ఉంటుంది. (జర్మన్ మరియు ఇంగ్లీష్ 60% పోల్చితే)
జిల్లాలో " బంధవ్ ఘర్ నేషనల్ పార్క్" ఉంది. ఇది గతంలో రాజులు వేటాడే ప్రాంతంగా ఉండేది. ప్రస్తుతం ఇది ప్రముఖ ఇండియన్ నేషనల్ పార్కులలో ఒకటిగా గుర్తినచబడుతుంది. ఇక్కడ అధిక సంఖ్యలో పులులు ఉన్నాయి. సాల్, వెదురు మరియు అంబలికా చెట్ల మద్య తిరుగుతుంటాయి. ఈ పార్క్ అంతర్జాతీయ గుర్తింపును పొందుతూ ఉంది. బంధ్‌గర్ పూలుల సాంధ్రత దేశంలో మొదటి స్థానంలో ఉంది. 450 చ.కి.మీ అరణ్యంలో 60 పులులు ఉన్నాయి. ఇది కూడా తెల్ల పులుల ప్రంతంగా గుర్తుంచబడుతుంది. ఇక్కడ చివరిగా రాజామార్తాండవర్మ తెల్ల పులిని పట్టుకున్నాడు. తెల్లపులి మోహన్ ప్రస్తుతం స్టఫ్ చేయబడి రేవా రాజభవంలో సంరక్షించబడుతుంది.
ఉమరియా జిల్లాలోని తాలూకాలలో ఒకటి బంధవ్‌గర్. గతంలో ఇది మఘా రాజవంశానికి చెందిన బంధవ్‌గర్ సాంరాజ్యానికి రాజధానిగా ఉండేది. తరువాత తాలూకా కేంద్రంగా ఉండేది. తరువాత 
ఉమరియా జిల్లా కేంద్రంగా అయింది. బంధవ్‌గర్ కోట ఆర్కియాలజీ మరొయు చారిత్రక ప్రాధాన్యత కలిగి ఉంది. కొండ శిఖరాన నిర్మించబడిన ఛేదింపశఖ్యముగాని కోటలలో ఇది ఒకటి.
ఇది సముద్రమట్టానికి 2430 మీ. ఎత్తులో ఉంది. కోట రేవా- ఉమరియా రహదారిలో ఉంది. ఉమరియా పట్టణం నుండి ఇది 41 కి.మీ దూరంలో ఉంది.
చండియా ఉమరియా- కత్ని రోడ్‌లో ఉంది. ఉమరియా పట్టణానికి 21 కి.మీ దూరంలో ఉంది. చండియా రోడ్ రైల్వే స్టేషను చండియా రైల్వే స్టేషను‌గా గుర్తించబడుతుంది. చండియాకాస్ అత్యధిక ప్రాధాన్యత కలిగినది భావించబడుతుంది. ఆలయ ప్రధాన దైవం కాళిక. కాళికాదేవి నోరు వెడల్పుగా తెరచి ఉంటుంది. దేవి నోటిలో చాచిన నాలుక విరిగి ఉంటుంది. ఇక్కడ పురాతన రామాలయం ఉంది. ఆలయంలో ప్రధాన దైవాలు సీతారాములు. ఇక్కడ ప్రతిసంవత్సరం శివరాత్రికి 3 రోజులు ఉత్సవం నిర్వహించబడుతుంది.
పాలి బీర్సింగ్‌పూర్ ఉమరియా- షాహ్‌డోల్ రోడ్డులో ఉంది. ఇది ఉమరియాకు 36 కి.మీ దూరంలో ఉంది. మరొక రహదారి పాలి - మండ్ల వరకు దిదోరి మీదుగా ఉంది. పాలిలో కూడా రైల్వే స్టేషను ఉంది. ఇక్కడ పర్యాటకులకు రెస్ట్ హౌస్ ఉంది. ఈ రైల్వేస్టేషను‌ను పాలి - బీర్సింగ్ స్టేషను అంటారు. రైల్వే స్టేషను సమీపంలో ఒక బిరసినీదేవి ఆలయం ఉంది. ఆమెను కాళీమాతగా భావిస్తారు. 
ఆలయంలో పలు జైన విగ్రహాలు కూడా ఉన్నాయి. ఆశ్వీజ మరియు శిరాత్రికి ఇక్కడ ఘనంగా ఉత్సవాలు నిర్వహించబడుతున్నాయి.
ఉమరియ జిల్లా బంధవ్‌గర్ తాలూకాలకు కేంద్రంగా ఉండేది. గతంలో ఉమరియా సౌత్ రేవా జిల్లాకు కేంద్రంగా ఉండేది.
సంగ్రా ఆలయం రైల్వే స్టేషను సమీపంలో ఉంది. ఇది పురాతన శివాలయం. సమీపకాలంలో పునరుద్ధరించబడింది. ఆలయ ప్రధానద్వారం శిల్పచాతుర్యంతో అలరారుతూ ఉంటుంది. ఇక్కడి శిల్పం ఖజూరహోశైలిలో ఉంటుంది. ఇది పట్టణానికి 6.5 కి.మీ దూరంలో జ్వాకముఖీ ఆలయ సమీపంలో ఉంటుంది. ఇక్కడ ఖజూరహో శిశ్ల్పశైలిలో ఉన్న మరివాల్ ఆలయంకూడా ఉంది.
ఉమరియాబొగ్గుగనులకు ప్రసిద్ధి. వీటిని 1881లో ఇది రేవా దర్బారుకు బదిలీ చేయబడింది.